**ANNEX 1**

**MODEL DECLARACIÓ RESPONSABLE**

El Sr. .............................., amb DNI núm........................., actuant en nom i representació de ..................................................... (licitador)., en la seva condició de ................................................. i amb poders suficients per subscriure la present declaració responsable, assabentat de la convocatòria del procediment de contractació per a l’adjudicació del Contracte ............................................................................, amb el número de referència de l’expedient .................., **DECLARA RESPONSABLEMENT**:

1.- Que les dades d’identificació concretes de ........... (licitador) són:

- Denominació de la societat: [....]

- NIF [……]

- Adreça postal: [……]

- Persona de contacte: [……]

- NIF [……]

- Telèfon: [……]

- Fax: [……]

- Correu electrònic: [……]

- Adreça internet (adreça de la pàgina web) (si escau): [……]

- PIME: SÍ/NO

2.- Que el licitador no/sí està participant en el present procediment de contractació juntament amb altres.

(*en cas de resposta afirmativa)*

*(a) indiqui's la funció del licitador dins del grup (responsable principal, responsable de comeses específiques ... ): [……]*

*(b) identifiqui's als altres operadors econòmics que participen en el procediment de contractació conjuntament: [……]*

*(c) si escau, nom del grup participant: [……]*

3.- Que, als efectes del present procediment de contractació, són representants habilitats del licitador:

- Nom: [……]

- Càrrec/Representació en la qual actua: [……]

- Notari de l’escriptura d’apoderament: [……]

- Data de l’escriptura d’apoderament: [……]

- Adreça postal: [……]

- Telèfon: [……]

- Correu electrònic: [……]

- NIF: [……]

4.- Que l’empresa que representa compleix les condicions establertes legalment per contractar amb el sector públic i compleix tots i cadascun dels requisits d’aptitud, capacitat i solvència (econòmica i financera, tècnica i professional) establerts en el Plec que regula la present licitació i està en disposició de poder-ho acreditar en el moment que sigui requerida.

Conseqüentment, es compromet en el moment que sigui requerit pel CMPSB a aportar, en el termini requerit, la documentació acreditativa de la capacitat, aptitud i solvència exigida al procediment.

5.- Que l’empresa que representa i els seus administradors i/o representants no es troben incursos en cap dels supòsits d’incapacitat o prohibicions de contractar determinats a la legislació vigent.

6.- Que l’empresa està al corrent de les seves obligacions relatives al pagament d’impostos i cotitzacions a la Seguretat Social, tant en el país en el que està establert com en l’Estat espanyol.

7.- Que l’empresa no ha incomplert les seves obligacions en els àmbits de la legislació laboral, social ni mediambiental.

8.- Que l’empresa no té coneixement de cap conflicte d’interès amb el CMPSB degut a la seva participació en el present procediment de contractació.

9.- Que accepta que la documentació annexada al Plec té caràcter contractual.

10.- Que l’empresa que representa compleix i es compromet a complir els principis ètics i regles de conducta indicats pel CMPSB, assumint-ne les responsabilitats del seu incompliment.

11.- Que l’empresa que representa no ha retirat indegudament la seva proposició o candidatura en un procediment d’adjudicació, ni ha impossibilitat l’adjudicació d’un contracte al seu favor per no complimentar allò establert a l’article 150.2 de la LCSP, dins el termini assenyalat a l’efecte intervenint dol, culpa o negligència, ni ha deixat de formalitzar un contracte adjudicat al seu favor per causes que li siguin imputables.

12.- Que en relació a la licitació del contracte de referència abans indicat i d’acord amb la pràctica de les notificacions que es deriven de la mateixa designa com a mitjà preferent per rebre les esmentades notificacions al Sr./Sra. ............... amb NIF: ...............a l’adreça de correu electrònic: …………………….

13.- Que l’empresa té intenció de subcontractar (si s’escau).......

14.- Que l’empresa compta amb la solvència tècnica i econòmica adequada.

15.- En cas d’empreses estrangeres, declaren el sotmetiment als jutjats i tribunals espanyols de qualsevol ordre per a totes les incidències que puguin sorgir del contracte amb renúncia expressa al seu propi fur.

16.- Que l’empresa recorre a les capacitats d’altres entitats, demostrant al poder adjudicador que disposa dels recursos necessaris mitjançant la presentació del compromís per escrit d’aquestes entitats (si s’escau)............

17.- Que els signants de la present declaració declaren formalment que la informació que han facilitat en la present licitació de ................................. és exacte i veraç i que són coneixedors de les conseqüències d’una falsa declaració.

 18.- Que l’empresa té ..... persones treballadores a la seva plantilla i SÍ/NO disposa d’un Pla d’igualtat inscrit al Registre de Plans d’Igualtat.

I als efectes oportuns, se signa la present declaració responsable , a ………… de ……………….. de …………

Signatura electrònica de la persona que formula la proposició.

**ANNEX 2**

**MODEL PER A LA VALORACIÓ DELS CRITERIS AVALUABLES DE FORMA AUTOMÀTICA**

**Exp. Núm. ..................**

**DADES DE L’EMPRESA/EMPRESARI**

Nom/Raó social N.I.F.

Telèfon Fax E-mail

El/la Sr./Sra. amb residència a ................ al carrer .................................................. número ........................... i amb NIF ....... declara que, assabentat/ada de les condicions i els requisits que s'exigeixen per poder ser l'empresa adjudicatària del contracte de .............................. amb expedient número ............................ es compromet (en nom propi /en nom de l’empresa anteriorment identificada) a executar-lo amb estricta subjecció als requisits i condicions estipulats a continuació:

**Oferta Econòmica:** és necessari donar un preu per l’objecte total del contracte (IVA inclòs):

|  |  |  |  |
| --- | --- | --- | --- |
| **Nom de l'equip** | **Unitats** | **Preu Unitari IVA Exclòs** | **Import Total IVA Exclòs** |
| BRAÇ AMB SUPORT HORITZONTAL | 10 |   |   |
| BRAÇ AMB SUPORT VERTICAL | 36 |  |  |
| **IMPORT TOTAL :** |  |
| **21% IVA:** |   |
| **IMPORT TOTAL IVA INCLÒS:** |  |

**Els preus unitaris no són màxims. Per a la valoració de l’oferta econòmica es tindrà en compte l’import total de l’objecte del contracte.**

Signatura electrònica de la persona que formula la proposició.

**ANNEX 3**

**MITJANS D’ACREDITACIÓ DE LA SOLVÈNCIA ECONÒMICA, FINANCERA i TÈCNICA, i DOCUMENTACIÓ ESPECÍFICA OBLIGATÒRIA**

 D’acord amb l’article 159.6.b) de la LCSP s’eximeix als licitadors de l’acreditació de la solvència econòmica - financera i tècnica o professional.

**ANNEX 4**

**CRITERIS D’ADJUDICACIÓ**

El licitador haurà de presentar una memòria tècnica exposant el compliment dels requeriments bàsics i d’obligat compliment, exigits al plec de prescripcions tècniques i als seus annexos (si procedeix).

**Es comprovarà que la proposta compleixi aquests requeriments, i en cas contrari aquesta quedarà exclosa.**

Les propostes que compleixin els requisits bàsics sol·licitats passaran a ser valorades d’acord amb els criteris d’adjudicació descrits a continuació:

La puntuació total d’una oferta serà la puntuació obtinguda dels criteris avaluables de forma automàtica.

De conformitat amb l’article 145.3 (literal f.) de la LCSP, i atenent a què l’objecte del contracte, es refereix al subministrament de mobiliari específic, definit de forma unívoca, i on, per tant, tots els licitadors oferiran el mateix equipament amb característiques iguals i úniques i el termini de lliurament mentre estigui dins del màxim sol·licitat no és determinant, es proposa fer servir únicament el criteri del preu.

**CRITERIS AVALUABLES DE FORMA AUTOMÀTICA: 100,00 PUNTS.**

**Resum Barem:**

|  |  |
| --- | --- |
| **CRITERIS D'ADJUDICACIÓ BRAÇOS PER A MONITORS** | **PUNTUACIÓ** |
| **CRITERIS AVALUABLES DE FORMA AUTOMÀTICA** | **100,00 Punts.** |
| 1. Puntuació de l’oferta econòmica:
 | 100,00 Punts. |

1. Puntuació de l’oferta econòmica: **100,00 punts** d’acord a l’aplicació de la següent fórmula:



Aquesta fórmula s'aplica de conformitat amb la Directriu 1/2020 d’aplicació de fórmules de valoració i puntuació de les proposicions econòmica i tècnica de la Direcció General de Contractació Pública de la Generalitat de Catalunya.

On:

Pv = Puntuació de l’oferta a valorar.

Ov = Oferta a valorar (import econòmic).

Om = Oferta millor econòmicament (oferta d’import més baix).

IL = Import de Licitació.

VP = Valor de Ponderació (\*).

P = Punts criteri econòmic.

(\*) Per aquesta licitació s'ha pres un valor de ponderació VP = **1** (atenent l'opció que es contempla a la Directriu 1/2020 d’aplicació de fórmules de valoració i puntuació de les proposicions econòmica i tècnica de la Direcció General de Contractació Pública de la Generalitat de Catalunya).

Les baixes presumptament desproporcionades seran les que OVi ≤ 0,90 x PM, on PM és la mitja aritmètica dels preus de les ofertes presentades.

La mitja aritmètica es calcularà en funció del número d'empreses "n" presentades:

* + - * Si n<=4, es calcula la mitja amb totes les ofertes.
* Si 5<=n<=7, es calcula la mitja descartant l'oferta més econòmica i la més cara.
* si n>=8, es calcula la mitja descartant les 2 ofertes més econòmiques i les 2 més cares.

**ANNEX 5**

**MODIFICACIONS DEL CONTRACTE**

Les modificacions contractuals es faran de conformitat amb les previsions establertes a la LCSP i a la Directiva 2014/24/UE, de 26 de febrer de 2014, sobre contractació pública.

Modificacions previstes:

D’acord amb l’article 204 de la LCSP, es preveuen modificacions de fins a un 20 % del preu inicial del contracte, durant un període de 12 mesos des de la formalització del mateix, en el supòsit següent:

* Per incorporar més equipament en base a noves necessitats assistencials que puguin sorgir durant un període de 12 mesos des de la formalització del contracte.

La formalització de la modificació haurà de fer-se mitjançant compareixença, previ tràmit d’audiència amb l’adjudicatari, abans de la finalització del contracte.

D’acord amb l’article 301.2 de la LCSP, al contracte de subministrament on la determinació del preu es realitzi mitjançant preus unitaris es podrà incrementar el nombre d’unitats a subministrar fins al 10% del preu del contracte, a què es refereix l’article 205.2.c).3.º de la LCSP, sense que sigui precís tramitar el corresponent expedient de modificació, acreditant el corresponent finançament a l’expedient.

L’adjudicatari restarà obligat a seguir les prestacions amb estricta subjecció a les normes que, en conseqüència, li siguin fixades, sense dret a reclamar cap indemnització i sense que per cap motiu pugui disminuir el ritme dels lliuraments ni suspendre’ls.

**ANNEX 6**

**RÈGIM DE PENALITATS**

**Incompliments**

**Són incompliments molt greus:**

* La paralització total i absoluta de l’execució de les prestacions objecte d’aquest contracte imputable al contractista.
* La utilització de sistemes de treball, elements, materials, màquines o personal diferents dels previstos en els Plecs i en les ofertes del contractista, si escau, quan produeixi un perjudici molt greu a l’execució del contracte.
* L’incompliment de les prescripcions relatives a la subcontractació de prestacions i a la cessió contractual.
* L’incompliment del termini d’inici de l’execució de les prestacions.
* L’incompliment d’alguna de les obligacions essencials del contracte o de les condicions especials d’execució previstes.
* La reincidència en la comissió d’incompliments greus.

**Són incompliments greus:**

* La utilització de sistemes de treball, elements, materials, màquines o personal diferents dels previstos en el projecte, en els plecs i en les ofertes del contractista, si escau, quan no produeixi un perjudici molt greu a l’execució del contracte.
* L’incompliment dels terminis d'execució del contracte, quan no produeixin un perjudici molt greu.

**Són incompliments lleus:**

* D'acord amb la normativa vigent, està prohibit fumar en tot el recinte dels centres del CMPSB, tant als espais tancats com a l'aire lliure. L'incompliment per part dels treballadors de l’adjudicatari de la prohibició de fumar dins dels centres i recintes hospitalaris del CMPSB serà considerat una falta lleu.
* La inobservança de requisits d’ordre formal establerts en el present Plec i en les disposicions d’aplicació per a l’execució del contracte, que no constitueixi incompliment greu.

**Penalitats**

Independentment de l’obligació d’indemnitzar pels danys i perjudicis que, si escau, s’originin, el CMPSB podrà aplicar les penalitats següents, graduades en atenció al grau de perjudici, perillositat i/o reiteració:

1. Incompliments molt greus: descomptes en el preu del contracte per cada comissió d’aquest tipus d’incompliments. L’import de cada penalitat s’establirà en funció d’una penalitat diària de 0,60 euros per cada 1000 euros del preu del contracte (IVA exclòs).
2. Incompliments greus: descomptes en el preu del contracte per cada comissió d’aquest tipus d’incompliments. L’import de cada penalitat s’establirà en funció d’una penalitat diària de 0,40 euros per cada 1.000 euros del preu del contracte (IVA exclòs).
3. Incompliments lleus: descomptes en el preu del contracte per cada comissió d’aquest tipus d’incompliments. L’import de cada penalitat s’establirà en funció d’una penalitat diària de 0,20 euros per cada 1.000 euros del preu del contracte (IVA exclòs).

En la tramitació de l’expedient, es donarà audiència al contractista perquè pugui formular al·legacions respecte de la proposta d’imposició de penalitats formulada per la persona responsable del contracte, corresponent la resolució i imposició de les penalitats a l’òrgan de contractació.

**ANNEX 7**

**OBLIGACIONS ESSENCIALS DEL CONTRACTE**

L'adjudicatari està obligat a executar el contracte en les millors condicions possibles i a complir amb totes les obligacions establertes en el Plec de Clàusules Administratives Particulars i el Plec de Prescripcions Tècniques de la licitació.

Està obligat també a:

1. Compliment dels terminis totals i/o parcials d’execució. En els contractes de subministrament de tracte successiu, els terminis de lliurament establerts sense dilació en el cas de subministraments de tracte successiu i d’acord amb els períodes que fixin les comandes programades.
2. Compliment en la qualitat i característiques del producte d’acord amb l’oferta presentada i d’acord amb les prescripcions tècniques dels productes adjudicats.
3. L’adjudicatari estarà obligat a prestar l’assessorament tècnic i assistencial necessari per a la utilització dels productes subministrats.
4. Compliment de les condicions especials d’execució establertes per a la present licitació.
5. L’adjudicatari ha d’emprar el català en les seves relacions amb el Consorci Mar Parc de Salut de Barcelona, derivades de l’execució de l’objecte del contracte. En tot cas, el contractista i, si escau, les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.
6. Designar una persona responsable per a la bona marxa dels serveis, que farà d’enllaç amb la Direcció corresponent del CMPSB.
7. Complir amb les obligacions en matèria de confidencialitat i Protecció de Dades Personals.
8. Aportar tot el personal suficient per a la realització de l’objecte del contracte, d’acord amb les condicions tècniques establertes i amb plena responsabilitat, per oferir una execució a plena satisfacció del Consorci Mar Parc de Salut de Barcelona. Tot el personal que executi el servei dependrà únicament del contractista adjudicatari, a tots els efectes sense que existeixi cap vincle de dependència funcionarial ni laboral amb el Consorci.
9. Ser responsable de tots els danys i perjudicis que se n’ocasionin a tercers i al Consorci Mar Parc de Salut de Barcelona o al personal que en depèn a conseqüència de l’execució del present contracte.
10. No subcontractar ni cedir el contracte contravenint allò establert en els plecs de la present licitació.

**Eina Informàtica coordinació empresarial de PRL**

El CMPSB ha adquirit una eina informàtica pròpia amb el propòsit que totes les empreses externes mantinguin actualitzada tota la documentació relativa a la coordinació empresarial de PRL en la seva base de dades. L'adjudicatari en cas de requerir-li, s’haurà d'adaptar obligatòriament a l'ús d'aquesta eina.

Si hi haguessin adaptacions tècniques i/o costos associats, aquests els hauran d'assumir l'adjudicatari.

La incorporació de dades dels treballadors que es tinguin previstos per treballar en les instal·lacions del CMPSB té un cost per a l’adjudicatari de 49,00 €/any per treballador, el qual haurà d'assumir l'adjudicatari abans de donar inici als treballs en qualsevol dels centres del CMPSB.

Per tal de complir amb aquest requeriment, s’haurà de contactar abans de la formalització del contracte amb l’empresa indicada a l’annex II de la memòria justificativa.

**ANNEX 8**

**DISTRIBUCIÓ DELS LOTS, ANUALITATS i TIPUS DE FACTURACIÓ**

DISTRIBUCIÓ DELS LOTS: No procedeix.

ANUALITATS: No procedeix.

TIPUS DE FACTURACIÓ:

Un cop formalitzat el contracte, des del Departament de Serveis Generals i Infraestructures s’enviarà a l’adjudicatari les comandes d’entrega del subministrament, objecte del contracte (comandes en funció de la ubicació d’entrega, etc...).

Hi haurà un albarà d’entrega per cada comanda realitzada i una factura igualment per a cada comanda emesa.

El pagament al contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes en l’article 198 de la LCSP.

D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques de l’Administració de la Generalitat de Catalunya i del seu Sector Públic.

Així, l’adjudicatari haurà de lliurar les seves factures al servei e.FACT del Consorci d’Administració Oberta de Catalunya (AOC), en la seva condició de Punt General d’Entrada de Factures Electròniques del Sector Públic de Catalunya. Per major informació podeu consultar aquest enllaç:

<http://economia.gencat.cat/ca/70_ambits_actuacio/tresoreria_i_pagaments/factura-electronica/>.

El codi DIR del Consorci Mar Parc de Salut de Barcelona pels tres centres gestors és el A09006561.

La generació d’aquestes factures es correspondrà amb els subministraments realitzats degudament conformades pels Serveis Tècnics del CMPSB.

A la factura s’haurà d’identificar el número d’expedient amb el qual s’ha licitat el contracte.

El/s pagament/s del subministrament es realitzarà d'acord amb el contingut de la LCSP i únicament mitjançant transferència bancària i prèvia recepció de la factura al departament de Comptabilitat del CMPSB, a través dels canals descrits anteriorment.

Durant la vigència del contracte no tindrà lloc cap increment de preu.

Qualsevol modificació sobre l’IVA serà motiu de revisió, no podent-ne repercutir cap altre increment.

La facturació haurà d’emetre’s amb arrodoniment a dos dígits, conforme a allò establert a l’article 11 de la Llei 46/1998, de 17 de desembre, sobre introducció de l’euro.

El seguiment de l’estat de les factures es podrà consultar al web del Departament de la Vicepresidència i d’Economia i Hisenda a l’apartat de Tresoreria i Pagaments (consulta de l’estat de factures i pagaments de documents), a partir de l’endemà del registre de la factura.

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.

El contractista podrà transmetre els drets de cobrament en els termes i condicions establerts en l’article 200 de la LCSP. Per a l’eficàcia d’aquesta transmissió de drets enfront del CMPSB, caldrà que li hagi estat notificada fefaentment, això és, mitjançant documentació que permeti acreditar la celebració del contracte i la capacitat dels intervinents.

**ANNEX 9**

**MOSTRES**

No procedeix.

**ANNEX 10**

**DOCUMENTACIÓ OBLIGATÒRIA A INCLOURE EN ELS SOBRES**

La documentació que es relaciona seguidament haurà de presentar-se mitjançant Sobre Digital 2.0 disponible a través de la Plataforma de Serveis de Contractació Pública de la Generalitat de Catalunya en **els formats de documents electrònics admissibles pdf i zip autenticats mitjançant signatura electrònica**.

**Sobre únic:**

* **Documentació general** (de conformitat amb el que s’estableix a la clàusula 5.3.1 d’aquest PCAP). També caldrà incloure signada electrònicament la documentació següent:
	+ - Model de l’Annex 1 del PCAP.
		- Model de l’Annex 13 del PCAP.
* **Documentació necessària per a la ponderació dels criteris avaluables de forma automàtica assenyalats a l’Annex 4**, i s’ha d’ajustar a les indicacions que consten a l’Annex 2 d’aquest PCAP, **així com la resta de documentació justificativa del compliment del PPT**, signada electrònicament pel licitador o persona que el representi. Així haurà d’incloure:
	+ Memòria tècnica exposant el compliment dels requeriments bàsics i d’obligat compliment, exigits al plec de prescripcions tècniques i als seus annexos (si procedeix).
	+ Model de l’Annex 2 del PCAP.

**ANNEX 11**

**PRINCIPIS ÈTICS i REGLES DE CONDUCTA ALS QUALS ELS LICITADORS i ELS CONTRACTISTES HAN D’ADEQUAR LA SEVA ACTIVITAT**

D’acord amb l’article 55.2 de la Llei 19/2014, del 29 de desembre, de transparència, accés a la informació pública i bon govern, les administracions i els organismes compresos en l’àmbit d’aplicació d’aquesta llei han d’incloure, en els plecs de clàusules contractuals i en les bases de convocatòria de subvencions o ajuts, els principis ètics i les regles de conducta als quals han d’adequar l’activitat els contractistes i les persones beneficiàries, i han de determinar els efectes d’un eventual incompliment d’aquests principis.

En compliment d’aquesta previsió legal, es fan públics els principis ètics i les regles de conducta als quals els licitadors i els contractistes han d’adequar la seva activitat en les seves relacions contractuals en l’àmbit de la contractació pública del sector públic de Catalunya.

Aquests principis i regles de conducta han d’ésser inclosos en tots els plecs de clàusules o documents reguladors de la contractació.

Així mateix, i de conformitat amb l’article 3.5 de la Llei 19/2014, els contractes del sector públic han d’incloure les obligacions dels adjudicataris de facilitar informació establertes per aquesta Llei, sens perjudici del compliment de les obligacions de transparència.

1.- Els licitadors i els contractistes han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual. Particularment s’abstindran de realitzar qualsevol acció que pugui vulnerar els principis d’igualtat d’oportunitats i de lliure concurrència.

2.- Amb caràcter general, els licitadors i els contractistes, en l’exercici de la seva activitat, assumeixen les obligacions següents:

1. Observar els principis, les normes i els cànons ètics propis de les activitats, els oficis i/o les professions corresponents a les prestacions objectes dels contractes.
2. No realitzar accions que posin en risc l’interès públic en l’àmbit del contracte o de les prestacions a licitar.
3. Denunciar les situacions irregulars que es puguin presentar en els processos de contractació pública o durant l’execució dels contractes.

3.- En particular, els licitadors i els contractistes assumeixen les obligacions següents:

1. Comunicar immediatament a l’òrgan de contractació les possibles situacions de conflicte d’interessos. Constitueixen en tot cas situacions de conflicte d’interessos les contingudes a l’article 24 de la Directiva 2014/24/UE.
2. No sol·licitar, directament o indirectament, que un càrrec o empleat públic influeixi en l’adjudicació del contracte.
3. No oferir ni facilitar a càrrecs o empleats públics avantatges per a ells mateixos o per a terceres persones amb la voluntat d’incidir en un procediment contractual.
4. Respectar els principis de lliure mercat i de concurrència competitiva i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
5. No utilitzar informació confidencial, coneguda mitjançant el contracte i/o durant la licitació, per obtenir, directament o indirectament, un avantatge o benefici.
6. Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.
7. Complir les obligacions de facilitar informació que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
8. Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

4.- L’incompliment de les obligacions contingudes a l’apartat anterior per part dels licitadors o contractistes s´ha de preveure com a causa, d’acord amb la legislació de contractació pública, de resolució del contracte, sens perjudici d’aquelles altres possibles conseqüències previstes a la legislació vigent.

**ANNEX 12**

**CLÀUSULA ÈTICA**

1. Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals.

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.

2.1. Els licitadors, contractistes i subcontractistes assumeixen les obligacions següents:

1. Observar els principis, les normes i els cànons ètics propis de les activitats, els oficis i/oles professions corresponents a les prestacions objecte dels contractes.
2. No realitzar accions que posin en risc l’interès públic en l’àmbit del contracte o de les prestacions a licitar.
3. Denunciar les situacions irregulars que es puguin presentar en els processos de contractació pública o durant l’execució dels contractes.
4. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
5. En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.
6. Respectar els acords i les normes de confidencialitat.
7. A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

2.2. Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

2.3. Totes aquestes obligacions i compromisos tenen la consideració de condicions especials d’execució del contracte.

2.4. Les conseqüències o penalitats per l’incompliment d’aquesta clàusula seran les següents:

* En cas d’incompliment dels apartats a), b), c), f) i g) de l’apartat 2.1 s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.
* En el cas d’incompliment del que preveu la lletra d) de l’apartat 2.1 l’òrgan de contractació donarà coneixement dels fets a les autoritats competents en matèria de competència.
* En el cas d’incompliment del que preveu la lletra e) de l’apartat 2.1 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.
* En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.

**ANNEX 13**

**DECLARACIÓ DE CONFIDENCIALITAT DE DOCUMENTS**

**Nº D’EXPEDIENT:**

El/la Sr/a. …………....………………………………………….., amb domicili a ……………………………, carrer ......................………………………………………………núm. ……….., proveït de D.N.I. número ……………………..........................................................…, en nom i representació de l’empresa ……………………………..................................., amb domicili a ………………………………., carrer …………………………………………, proveïda de N.I.F. núm. ……………………..

 A l’efecte de complimentar el que disposa l’article 133 de la LCSP, declaro sota la meva responsabilitat que els documents que a continuació es relacionen tenen caràcter confidencial:

- Arxiu: .... pàgina: .....

- Arxiu: .... pàgina: .....

- Arxiu: .... pàgina: .....

 Cap dels documents que consten en la meva oferta tenen caràcter confidencial.

***NOTES:***

*1.-En el supòsit que no es complementi cap camp, s’entendrà que la informació aportada pel licitador no té caràcter confidencial.*

*2.-Aquella informació que ha estat objecte de publicació en els Registres Públics (RELI) no es considerarà confidencial.*

*3.-* ***Els licitadors hauran d’especificar i motivar les causes per les quals els documents marcats com a confidencials ho són, així com si existeixen secrets comercials o tècnics susceptibles de protecció,*** *essent l’Òrgan de Contractació el que en última instància i en cas de discrepància, emetrà una resolució motivada sobre la confidencialitat o no dels documents marcats com a tal.*

Signatura electrònica de la persona que formula la proposició**ANNEX 14**

**CONDICIONS ESPECIALS D’EXECUCIÓ**

Les condicions especials d’execució d’obligat compliment són les següents:

1. L'adjudicatari mantindrà, durant la vigència del contracte, les condicions laborals i socials de les persones treballadores ocupades en l'execució del contracte, fixades en el moment de presentar l'oferta, segons el conveni que sigui d'aplicació. Aquesta condició es pot acreditar amb una declaració responsable que presenti el contractista, quan sigui requerit.
2. D’acord amb l’establert als articles 3.5 i 55.2 de la Llei 19/2014, del 29 de desembre, de transparència, accés a la informació pública i bon govern, el contractista s’obliga a facilitar la informació establerta en l’esmentada llei i a complir amb el “Codi de bones pràctiques professionals i Codi ètic al Parc de Salut MAR” disponible al Portal de la Transparència del Consorci Mar Parc de Salut de Barcelona. L’incompliment de qualsevol d’aquestes obligacions podrà donar lloc a la imposició de les penalitats indicades en el present Plec.
3. Realitzarà el subministrament objecte del contracte, d’acord amb l’**Annex 11** i l’**Annex 12** d’aquest Plec relatiu als “Principis ètics i regles de conducta als quals els licitadors i els contractistes han d’adequar la seva activitat” i a la “Clàusula ètica” respectivament.
4. El contractista ha de presentar la declaració d’absència de conflicte d’interès que es recull en l’**Annex 17** d’aquest plec, la qual s’ha d’aportar en el mateix moment de la formalització del contracte o immediatament després.
5. L’adjudicatari donarà compliment a les obligacions de visibilitat, transparència i comunicació regulades per l’article 50 i per l’Annex IX del Reglament (UE) 2021/1060, del Parlament Europeu i del Consell, de 14 de juny de 2021, el qual regula les responsabilitats dels beneficiaris en relació a les mesures de comunicació i visibilitat.
6. El contractista resta obligat a col·laborar amb l’ens contractant en el compliment de la normativa vigent o que s’aprovi que estigui vinculada al finançament del contracte amb fons procedents del Fons Europeu de Desenvolupament Regional (FEDER) de la Unió Europea, en el marc del Programa del FEDER de Catalunya 2021-2027 i Fons REACT-EU, i, per tant, haurà de realitzar totes les accions que resultin necessàries perquè es pugui donar compliment a les esmentades normes, facilitar la informació que correspongui en els terminis indicats i acceptar qualsevol cessió de les seves dades sempre que aquesta resulti necessària per al compliment de les normes referenciades.
7. Mesures per prevenir la sinistralitat laboral. L’adjudicatari haurà de garantir les mesures adients que ajudin a prevenir la sinistralitat laboral dels seus treballadors, alhora de la instal·lació i manipulació de l’equipament.
8. Respecte dels aspectes de caràcter mediambiental d’obligat compliment, atès el volum de residus generats en el desembalatge de l’equipament objecte del contracte, és d’obligat compliment que l’adjudicatari faci una correcta segregació dels diferents residus generats.
9. El contractista haurà d’estar en possessió d’una pòlissa d’assegurança de responsabilitat civil d’un import igual o superior a 15.000,00 € per sinistre per respondre suficientment dels possibles danys ocasionats, tant a les persones com a les coses, pel seu personal o a conseqüència de la seva activitat.

La pòlissa de responsabilitat civil, s’acreditarà mitjançant certificat de la pòlissa. Aquesta assegurança haurà de mantenir-se en vigor durant tota la vigència del contracte.

Atès que es tracta d’un contracte que s’ha de dur a terme dins un entorn hospitalari. La pòlissa de responsabilitat haurà de cobrir no només per qualsevol desperfecte que es pugui ocasionar, sinó també qualsevol incident que hi pugui haver amb un pacient.

Aquestes condicions tenen caràcter d’obligació essencial del contracte i el seu incompliment podrà ser objecte de penalització com a falta molt greu o causa d’extinció contractual.

**ANNEX 15**

**MODEL DE CONTRACTE REGULADOR DE L'ENCÀRREC DE TRACTAMENT DE DADES PERSONALS**

No procedeix.

**ANNEX 16**

# CLÀUSULA DE CONFIDENCIALITAT PER A PERSONAL EXTERN SENSE ACCÉS A LES DADES QUE REALITZIN ACCESSOS A LES DEPENDÈNCIES DEL RESPONSABLE DEL TRACTAMENT

El personal del contractista, d'acord amb el que estableix el Reglament (UE) 2016/679 del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en compliment de la Llei Orgànica 3/2018, de protecció de dades personals i garantia dels drets digitals, en el desenvolupament de la prestació dels serveis derivats del contracte del que el present document és annex no pot, ni podrà, accedir a les dades personals de les que el Consorci Mar Parc de Salut de Barcelona és responsable del tractament. En el marc de les activitats a realitzar derivades de l’execució del contracte que comporten l’accés a les dependències del Consorci Mar Parc de Salut de Barcelona, el contractista reconeix que l’accés a les instal·lacions es limitarà al personal específicament autoritzat per aquest i en cap cas comporta l’accés a dades de caràcter personal.

Així mateix, cal recordar que el personal autoritzat pel contractista estarà subjecta al deure de confidencialitat i obligació de secret en aquells supòsits en què accedeixi accidentalment a les dades personals en el desenvolupament de la prestació dels serveis. Aquest compromís de confidencialitat i secret per part del personal autoritzat serà recollit expressament pel contractista i es mantindrà vigent encara que finalitzi la relació d’aquests amb el contractista o del contractista amb el Consorci Mar Parc de Salut de Barcelona.

La signatura del present document suposarà l'evidència del compromís de confidencialitat del contractista i del seu personal autoritzat.

**ANNEX 17**

**DECLARACIÓ D’ABSÈNCIA DE CONFLICTE D’INTERÈS (DACI)**

Jo, el/la sotasignat, Sr/a. ........................, amb DNI núm. ................, com a conseller/a delegat/da o gerent de ..........................., amb NIF .................. i amb domicili fiscal a .................................., amb la condició d’adjudicatària del contracte .............................. amb cofinançament de recursos provinents de la Unió Europea a través dels Fons Europeu de Desenvolupament Regional (FEDER) de la Unió Europea, en el marc del Programa del FEDER de Catalunya 2021-2027, en el desenvolupament de les actuacions necessàries per a l’acompliment dels objectius definits, manifesto el compromís de l’entitat que represento amb els estàndards més exigents en relació amb el compliment de les normes jurídiques, ètiques i morals, i adoptaré les mesures necessàries per prevenir i detectar el frau, la corrupció i els conflictes d’interès, i comunicaré si escau a les autoritats procedents els incompliments observats.

Addicionalment, em comprometo a respectar els principis d’economia circular i evitar impactes negatius significatius en el medi ambient (DNSH, per les sigles en anglès do no significant harm) en l’execució de les actuacions dutes a terme en el marc del contracte, i manifesto que no hi ha doble finançament i que, en cas d’haver-n’hi, no em consta cap risc d’incompatibilitat amb el règim d’ajuts d’estat.

A la data de la signatura electrònica